સીબીઆઇ દ્વારા સુપ્રીમ કોર્ટમાં બોફોર્સ કૌભાંડની તપાસ ફરી શરૂ કરવાની માંગને સુપ્રીમ કોર્ટે ફગાવી દીધી છે. કોર્ટે શુક્રવારે જણાવ્યું કે સીબીઆઇ 13 વર્ષના વિલંબ પછી કોર્ટમાં શા માટે આવી છે? નોંધનીય છે કે સીબીઆઈએ આ વર્ષની શરૂઆતમાં સુપ્રીમ કોર્ટમાં એક અરજી દાખલ કરી હતી અને આ કેસની ફેર સુનાવણીની પરવાનગી માંગી હતી. સુપ્રીમ કોર્ટના આ નિર્ણય પછી માનવામા આવી રહ્યું છે કે બોફોર્સની વાત હવે સંપૂર્ણ રીતે સમાપ્ત થઈ ગઈ છે. જોકે ભાજપના નેતા અજય અગ્રવાલ દ્વારા 2005માં આ કેસ પર દાખલ અરજી પર હજુ સુપ્રીમ કોર્ટમાં સુનાવણી બાકી છે.